ประกาศจังหวัดพิษณุโลกประกาศจังหวัดพิษณุโลกเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้พลุ หรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบเรียบร้อยแห่งชาติ ที่ ๒๗/๒๕๕๙ลงวันที่ ๑๐ มิถุนายน พุทธศักราช ๒๕๕๙ จังหวัดพิษณุโลกโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำอย่างใดเพื่อให้พลุ หรือวัตถุอื่นใดที่คล้ายคลึงกัน ขึ้นไปสู่อากาศดังนี้๑.พลุ หมายถึงดอกไม้เพลิงชนิดบรรจุดินปืนในกระบอกไม้ไผ่หรือท่อ หรือวัตถุอื่นใดที่คล้ายคลึงกันเมื่อจุดแล้วมีเสียงระเบิดดังคล้ายเสียงปืน โดยอนุโลมเรียกดอกไม้เพลิงอย่างอื่นที่จุดแล้วมีเสียงระเบิดดังเช่นนั้นว่าพลุ๒.ห้ามมิให้ผู้ใดจุดและปล่อยหรือกระทำอย่างใดเพื่อให้พลุ หรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้ความในวรรคหนึ่งมิให้ใช้บังคับในกรณีที่เป็นงานราชพิธี งานรัฐพิธีหรืองานที่รัฐบาลสั่งการโดยจังหวัด อำเภอ เป็นหน่วยจัดงาน ให้ดำเนินการจุดและปล่อยหรือกระทำอย่างใดเพื่อให้พลุ หรือวัตถุอื่นใดที่คล้ายคลึงกันขึ้นไปสู่อากาศได้โดยไม่ต้องขออนุญาตตามที่กำหนดไว้ในประกาศนี้๓.กำหนดระยะเวลาในการจุดและปล่อยหรือกระทำอย่างใดเพื่อให้พลุ หรือวัตถุอื่นใดที่คล้ายคลึงกัน ขึ้นไปสู่อากาศ๓.๑ให้กระทำได้ในงานพิธีจุดเทียนชัยถวายพระพรเนื่องในโอกาสวันเฉลิมพระชนมพรรษา ๕ธันวามหาราช และ ๑๒ สิงหามหาราชินี หรืองานเฉลิมพระเกียรติของพระบรมวงศานุวงศ์๓.๒ให้กระทำได้ในวันเทศกาลลอยกระทง ซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยในช่วงเวลา ๑๙.๐๐ นาฬิกา ถึงเวลา ๒๔.๐๐ นาฬิกา๓.๓ ให้กระทำได้ในช่วงเทศกาลส่งท้ายปีเก่าต้อนรับปีใหม่ในช่วงคืนวันที่ ๓๑ ธันวาคมของทุกปี ในช่วงเวลา ๒๓.๐๐ นาฬิกา ถึงเวลา ๐๑.๐๐ นาฬิกาของวันที่ ๑ มกราคมของทุกปี๓.๔ให้กระทำได้ในเทศกาลหรืองานรื่นเริงที่มีการจัดขึ้นเป็นประจำทุกปี งานฌาปนกิจศพ หรืองานอื่นๆ ที่มีประวัติหรือมีประเพณีการจุดพลุในงานนั้นมาก่อน๔.ห้ามจุดและปล่อยหรือกระทำการอย่างใดให้พลุ หรือวัตถุอื่นใดที่คล้ายคลึงกันที่มีขนาดเส้นผ่าศูนย์กลางของท่อเกิน๕ นิ้ว ขึ้นไปสู่อากาศ๕.สถานที่จุดและปล่อยหรือกระทำการอย่างใดเพื่อให้พลุ หรือวัตถุอื่นใดที่คล้ายคลึงกันขึ้นไปสู่อากาศ๕.๑ให้กระทำได้ในสถานที่ราชการ หน่วยงานของรัฐ เอกชน ตามที่นายอำเภอแห่งท้องที่พิจารณาอนุญาต๕.๒ต้องมีระยะห่างจากสถานีบริการน้ำมัน สถานีบริการก๊าซ/แก๊สไม่น้อยกว่า ๓๐๐ เมตร ห่างจากโรงพยาบาลไม่น้อยกว่า๓๐๐ เมตร๖.มาตรการป้องกันและรักษาความปลอดภัยในการขออนุญาตจุดและปล่อยหรือกระทำการอย่างใดเพื่อให้พลุ หรือวัตถุอื่นใดที่คล้ายคลึงกันขึ้นไปสู่อากาศเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ผู้ขออนุญาตต้องยื่นขอรับใบอนุญาตล่วงหน้าก่อนวันที่จะจุดและปล่อยดังกล่าวไม่น้อยกว่า๑๕ วันเพื่อให้อำเภอตรวจสอบความเหมาะสม โดยให้อำเภอแจ้งประสานท่าอากาศยานพิษณุโลกและศูนย์ควบคุมการบินพิษณุโลกทราบล่วงหน้าก่อนวันที่จะจุดและปล่อยดังกล่าวไม่น้อยกว่า๗ วัน เว้นแต่ในกรณีที่เป็นงานฌาปนกิจศพ หรืองานอื่น ๆที่ไม่อาจคาดหมายล่วงหน้าได้เป็นเหตุให้ไม่สามารถยื่นขอรับใบอนุญาตล่วงหน้าตามระยะเวลาที่กำหนดไว้ข้างต้นและการจุดและปล่อยพลุในงานดังกล่าวนั้นไม่เป็นอันตรายต่ออากาศยานให้นายอำเภอท้องที่พิจารณาอนุญาตและดำเนินการตามความเหมาะสมของพื้นที่๖.๒ห้ามผู้ใดจำหน่ายพลุ หรือวัตถุอื่นใดที่คล้ายคลึงกัน ในวัด โรงเรียน ทางสาธารณะ ที่สาธารณะหรือในสถานที่ที่ไม่ได้รับอนุญาตให้ค้าซึ่งดอกไม้เพลิง๖.๓พลุ หรือวัตถุอื่นใดที่คล้ายคลึงกัน ที่นำมาจุดและปล่อย หรือกระทำการอย่างใดเพื่อให้ขึ้นไปสู่อากาศที่ได้รับอนุญาตตามประกาศนี้ ต้องเป็นพลุ หรือวัตถุอื่นใดที่คล้ายคลึงกันที่นำมาจากผู้ที่ได้รับอนุญาตให้สั่ง หรือนำเข้าซึ่งดอกไม้เพลิง (แบบ ป.๒)หรือได้รับอนุญาตให้ทำ หรือค้าซึ่งดอกไม้เพลิง (แบบ ป.๕)๗.ผู้ใดกระทำการจุดและปล่อยหรือกระทำการอย่างใดเพื่อให้พลุ หรือวัตถุอื่นใดที่คล้ายคลึงกันขึ้นไปสู่อากาศนอกสถานที่ที่ได้รับอนุญาตไว้ หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปี หรือปรับไม่เกินหกหมื่นบาท หรือทั้งจำทั้งปรับตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙๘.ผู้ได้รับอนุญาตตามประกาศนี้ไม่ถือเป็นเหตุพ้นผิดหากการจุดและปล่อย หรือการกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศ นั้นก่อให้เกิดความเสียหายแก่อากาศยาน ชุมชน และประชาชน๙.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๙กันยายน พ.ศ. ๒๕๕๙ชูชาติ กีฬาแปงผู้ว่าราชการจังหวัดพิษณุโลกปริยานุช/จัดทำ๒๘ ตุลาคม ๒๕๕๙ชวัลพร/ตรวจ๓ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๔ ง/หน้า ๒๘/๒๕ ตุลาคม ๒๕๕๙